ભારતીય સમાજ અને તેની સાથે જોડાયેલાં અનેક વણલખેલા નિયમો પ્રમાણે મોટાભાગનાં ઘરોમાં દીકરા અને દીકરીને ભેદભાવો વચ્ચે જ ઉછેરવામાં આવે છે. દીકરો-દીકરી એકસમાન એવું લખવામાં આવે છે પણ બહુ ઓછા પરિવારોમાં મા-બાપ તેને આચરણમાં મૂકતાં હોય છે. જે ભેદભાવ બાળપણથી જોયો હોય પછી મોટા થઈને એમાં નિર્ણયશક્તિ તો ક્યાંથી દેખાવાની? પુરુષપ્રધાન સમાજની મેન્ટાલિટી વચ્ચે ઉછરેલી દીકરી મોટી થઈને જલદીથી કોઈ નિર્ણય લેવાની ક્ષમતા નથી કેળવી શકતી હોતી.